254 VAN BONEVAL FAURE 



condendis plane esse imparem? Quo modo igitur tu illam cum ipsis codi- 

 bus conditis ita concordare contendis, ut simul codicum commoda laudes 

 ac SAVINII doctriuae yeritatem agnoscas? 



Scilicet est quidem verissima ilia SAVINII de iuris natura doctrina sed 

 eius ulterius quam par est extendit consequential!!. Etenim non huius- 

 modi sibi proposuit codicem conditum iri qui, quae esset niiserrima iuris 

 civilis conditioni, quantum fieri posset, mederetur, verum ad praestantis- 

 simi omnibusque numeris absoluti codicis requisita quaestionem illam de 

 eius opportunitate vel utilitate exegit. Itaque non tantuni hanc nostram 

 aetatem operi imparem esse censuit, sed vel nullum unquam venturum 

 esse tempus quo illud opus rite perfici posset , siquidem ilia aetas , qua 

 perfectus demum codex conderetur, illo non indigeret. Verum enimvero, 

 nonne sic tamen agnoscere videtur vir clarissimus codicis necessitate exsistere 

 posse quam vis perfecto codici condendo aetas sit impar? Quidni igitur, 

 licet perfectum non condat, ipsi tamen illi necessitati pro viribus satisfa- 

 ciat, ne, perfecta solummodo quaerens, bona non tantum amittere verum 

 ad peiorem etiam conditionem delabi periclitetur ? 



Iain vero hanc nostram aetatem iuris civilis codicibus carere vix posse 

 negari baud potest. Quicquid de variis causis disputatur et opportunita- 

 tibus, quibus iam inde a medio saeculo superiori codices expetitos et com- 

 mendatos esse novimus, nemo saltern infitias ibit, perpetuo non tantum 

 apud singulos populos auctum esse verum omnium adeo in Europae conti- 

 nente excultorum populorum commune exstitisse codicum desiderium , unum- 

 que post alterum codices sibi civiles condidisse; numquam vero de abro- 

 gandis iis, quos ipsi condidissent codices, deque priori statu in integrum 

 restituendo quaestionem fuissse. 



Quodsi nihilominus ipsa ilia SAVINII doctrina de iuris natura, quamvis 

 ad contrariam de codicibus condendis sententiam ipsum duxerit, maximam 

 tamen in nostra disciplina habuerit vim innumerosque uacta sit sectatores 

 inter eos etiam Ictos, qui codicibus condendis non adversarentur , denuo 

 constare videtur non necessario hinc sequi, certe nimia cum fiducia asseve- 

 rari nostram hanc aetatem codicibus condendis ita esse imparem, ut ab hoc 

 opere abstinere debuerit. Accedit, quod neque SAVINIUS ipse semel con- 

 ditos codices abrogandos esse censuerit. 



